
RAGAD ADVERTENTIE: 


Kabar premili: 1 — mboeng f 1.— 30 Langkoengipoen, saben 10 temboeng 
oetawi kirang: f 0,50. Advertentie limrah: f 0,15 sagaris: (apes: f 1.25). Moendoet 
kapatjak langkoeng saking sapisan, oetawi moendoet dados lengganan, tepang 
rembag roemijin kalijan administratie. Hoofdredacteur: A. DJAJASEPOETRA. 
kabantoe 


REDACTIE - COMMISSIE. 


SERAT KABAR KATHOLIEK 
Medal saben dinten Djoemoewah. 


ISINIPOEN: Padamelan bedrijf — Pondokan. Mondok — Ing sapoetjaking 
panggoeng Economie — Kas doesoen — Katoer para Prijantoen R. K. enz. — 
Taman Siswa jasa pamoelangan — Saking pakempalan — Ontjèn sekar gambir 
melati — Oerap-ari — Corresspondentie. 


PRADJA RAHAJOE. PADAMELAN BEDRIJF..... 2 Para maos temtoe boten kekilapan 
menggah ingkang dipoenwastani djaman malèsèt poenika sampoen radi loengsé 
mila sapoenika ladjeng gantos nama maleseg djer sampoen sanget malèsètipoen 
Ewasemanten manawi koela pandjenengan dangoe poenapa ingkang 
dipoenwastani djaman maleseg poenika, koela kepeksa boten saged ngatoeri 
definitie-nipoen, djer ing rikoe wijar sanget maksoedipoen. Menggah ing riki 
koela badé njandak ngedalaken kawontenan ingkang moeroegaken damel deleg- 
deleging kaoem berah i. p. prakawis „vaste aanstelling voor een onbepaalden 
tijd." Menggah kersanipoen tetemboengan poenika manawi koela boten klintoe 
kados inggih katetepan tetep kanggé sawatawis wekdal, liripoen oepami 
werkgever sampoen boten nganggèkaken, inggih ladjeng kénging ka-ontslag 
Mangga para sadèrèk koela atoeri menggalih. Poenapa poenika moeroegaken 
damel manteping manahipoen tetijang berah? Ngèngeti tetemboengan nginggil 
manah temtoe ladjeng malah gondjing-miring, boten saged marem, boten saged 
mantep sreg, awit rinten oet. daloe sang berah saged ka-ontslag. Mila ing 
djaman samangké malah katah ingkang sami nindakaken pandamelanipoen 
kanti sakenjoh-kenjohipoen groesagroesoe, djer pangadjeng - adjeng onderstand 
(pensioen) tangèh lamoen sagedipoen kagajoeh. (Inggih wonten ingkang ladjeng 
saged tampi onderstand oet. pensioen, ning poenika namoeng kantoen 5% nan, 
oepami tijang 100 ingkang saged tampi inggih namoeng gangsalan). Awit 
manawi wonten poenggawa ingkang sampoen dienst lami, blandja katah, ladjeng 
kepétanan lepatipoen ingkang ndjalari sagedipoen ontslag, piridanipoen 
soepados kékagantos mawi kekijatan nginga énggal (jonge kracht.), toer mirah 
blandjanipoen. Toch........... bezuinigen? Rak inggih sampoen katah ta para maos 
kawontenan makaten poenika? Menggah ingkang ngawontenaken bezuiniging 


makaten poenika rak inggih namoeng ngèngeti batinipoen tal!! La ingkang 
ngarah bati? Kedjawi bangsa bedrijf kados boten wonten! le. mbezuinig 
poenggawa, sampoen njoeda uitgave. 2e. poenggawa sepoeh dipoengantos 
poenggawa enèm blandjanipoen mirah. 3e. onderstand oet. pensioen mèh boten 
kanggé. Tigang warni poenika poenapa boten moeroegaken djempol batigsaldo- 
nipoen bedrijf? Pandjenengan galih para maos, lan kaetogna penggalih 
pandjenengan. Mila sapoenika ladjeng katah pandamelan - pandamelan ingkang 
kawalik dados bedrijf. Atoeranipoen ketingalipoen maremaken, ning 
sadjatosipoen...... nggeringaken/ (toemrap ingkang berah). Poenapa sadaja 
pendamelan bendjing badé saged dados bedrijf, koela namoeng badé nitèni 
kémawon, nanging oepami saged èstoe kelampahan poenapa boten namoeng 
ndeder 


widji ingkang boten saé kémawon? Tjobi para sadèrèk pandjenengan jektosi 
omonganipoen sadèrèk pandjengan ing pareden F. Soenar. 


PONDOKAN- MONDOK. 


Gegandéngan kalijan oréanipoen sedèrèk Rr. Triati ing Sw. T. No. 36 dd. 5 
September 1930 koela badé mewahi amrih saja gamblang kados-poendi 
rékanipoen soepados sami déné èntèngipoen. Pantjèn prekawis poenika angèl 
sanget, djalaran jèn manah boten saged tjotjog, inggih boten saged 
sregdjendjem, ajem, senadjan toenggil panoetan pisan; saja toemrap ingkang 
béda panoetanipoen. Sarèhné koela sampoen ngalami kalih-kalihipoen (kempal 
sedèrèk Katholiek lan sedèrèk ndjawi sami déné in de kost) dados inggih saged 
ngatoeri wawasan sekedik - sekedik. Kawewahan saged njela kawontenan ing 
kiwa tengen: wonten ing kita oetawi wonten ing ndoesoen pisan inggih sampoen 
nglampahi. Kanggé kita jèn badé in de kost kedah mawi mingak - mingoek 
roemijin, saja wonten ing kalangan sadjawining Katholiek. Sampoen goemampil 
milih panggénan, kedah takèn-takèn oetawi niti priksa poendi ingkang pantes 
dipoentitipi badanipoen. Adakanipoen ingkang kedjibah mrenah - mrenahaken 
ingkang dados sesepoeh ing rikoe, djalaran sampoen paham dateng 
kawontenanipoen: Jèn boten mekaten inggih sinten ingkang sampoen dangoe 
wonten ngrikoe. Ingkang wadjib mrenahaken sampoen temtoe ingkang sepoeh, 
kita wadjib manoet sapitedahipoen, awit sedaja- sedaja senadjan beda 
antjasipoen, inggih sami ngreksa kawiloedjengan kita; djalaran awon kita, 
pijambakipoen inggih katoetoek. Nanging senadjan mekatena kita inggih kedah 
ngatosatos, sampoen agé - agé ngesloepi samangsa dèrèng pirsa 
kawontenanipoen. Jèn sepisan lepat adakan inggih angèl leresipoen; jèn 
sempoen naté pindah pondokan adakan boten kraosan, kerep pindah pondokan, 
adamel awoning salira pijambak, ngawontenaken penjana awon. Kedjawi jèn 
pindahipoen wonten sebab ingkang absah, oepami katilar pindah dateng papan 
sanès, oetawi bawa pijambak. Kedjawi poenika inggih kedah angèngeti 1e. 
ingkang dipoenpondoki waoe gesangipoen ketjomprèngan poenapa boten, jèn 
ketjombrengan pandjenengan inggih badé katoet, kamangka sampoen roemaos 
mbajar samoerwat; wekasan pendjenengan ladjeng boten kraos. 2e. Ingkang 
dipoenpondoki gadah pekareman ingkang mbebajani poenapa boten; jèn gadah, 
pendjenengan gampil katoetipoen; peng - pengan jèn boten katoet; tijang gadah 


kasenengan tanpa madjat, goemampil dateng arta, pendjenengan gadah 
dipoentemboeng, kados - poendi wangsoelanipoen? poenapa wentala boten 
ngoeloengaken? Ngoeloengboten aken inggih badé ..... I Harak kodjoer tenan 
inggih....! no?! Pendjenengan inggih boten kraos! 3e. Ratjakipoen ingkang 
mondok poenika taksih sami lamban Lah poenika kedah AWASIII Sampoen 
mondok ing panggénanipoen tijang ingkang gadah anak djaler oetawi èstri 
ingkang sampoen wantji (diwasa), gadah randa oetawi doeda; ènget lo sedèrèk 
doek sanding geni kok / sinten ta ingkang nginten jèn magneetipoen ladjeng 
kontak. Anggèn koela matoer mekaten poenika koela sampoen njipati, pijambak, 
boten teka matoer dora. Saking penggoda ageng, penggalih peteng, inggih 
gampil ndjomplang mak Adoeh teka me..... gèntjeng. melas temen ta nèh! 
Nanging keprije menèh wong djeneng lagi kena goda, dikapakaké! Poenapa 
pendjenengan tetah? Ah nama boten gadah welas poenika! Boten noeloeng 
malah ambalesekaken! 4e. 


Sampoen mondok ing grijanipoen tijang ingkang awatak boetarepan (djaler 
oetawi èstri), poenika inggih mbebajani dateng kita sedaja (djaka oetawi 
prawan). 5e. Sampoen goemampil nampèni roeba samangsa sampoen 
kelampahan mondok. 6e. Jèn sampoen mondok dateng salah setoenggiling tijang 
sampoen remensandja, ngemoengna saperloenipoen kémawon, mangké mindak 
kanjananjana ingkang boten-boten (kirang nrimah tedanipoen, boten kraos, 
ngraosi awon enz.) 7e. Amrih sami sekétjanipoen tijang ingkang mondok kedah 
roemaosa dados rajatipoen, sampoen roemaos doepèh sampoen mbajar teda, 
mawi pétoeng- pétoengan, boten sekétja dateng manah. Ewadéné inggih meksa 
wonten ingkang mekaten poenika. Taksih katah sanget ingkang kedah 
dipoenèngeti, pendjenengan saged madosi pijambak poendi ingkang prajogi 
katindakaken. Sapoenika babagan arta! Kita para Katholiek kedah prewira, jèn 
sampoen mbajar kedah boten ngoetjap ngraosi tedanipoen awon, kirang étja, 
petileman ...... enz. Kita kedah saged nginten - inten pinten moerwatanipoen 
anggèn kita mbajar teda ing sewoelanipoen. Kangggé ing ndoesoen mbajar f 15 
sampoen limrah ing atasipoen golongan N. S. Jèn sanèsipoen inggih mawi 
tetimbangan bajaripoen, pinen moerwatipoen, soepados boten kesekediken 
oetawi kawraten. Jèn para N. S. mbajar f 15 wonten ndoesoen boten poeroen, 
mangka kempal sami prijantoen, nama ... Ewadéné koela inggih sampoen naté 
mireng (soemerep) wonten ingkang njoeda doemoegi f 10— 12,5. malah 
nganggé pengantjam: „Jèn boten poeroen koela badé pindah saking ngriki." Hi- 
hihik!! Koewi rak wataké botjah tjilik! mbajar semono roemasa kakèhan. 
Awratipoen dados sesepoeh, boten téga ngetjoelaken momonganipoen 
landahanipoen), awrat-awrat inggih dipoenlampahi. La, sampoen teka 
poeroenipoen waoe margi sampoen katah, nanging margi ndjagi raosan awon, 
sampoen ngantos wonten penjana boten saged roekoen; lan malih ngawoni 
sawatawis, djalaran pijambakipoen (sesepoeh, mantri goeroe), koewadjiban 
ngreksa kawiloedjenganing kantja (pembantoe), inggih jèn ontjatipoen saking 
ngrikoe badé manggih katentreman (sekétja), bilih nandang kasangsaran, risak 
gesangipoen, poen sesepoeh ingkang kesinoengan lepat. Namoeng adakanipoen 
moeda poenika jèn kempal lan prijantoen sepoeh temtoe boten seneng, djalaran 
sedaja kekadjenganipoen badé dipoenpalangi (mesti kémawon kekadjengan 


ingkang nalisip). Moeda ingkang saweg mempeng - mempengipoen sedaja 
kekadjengan kedah kelampahan, toer dèrèng temtoe sedaja kekadjenganipoen 
waoe leres; ingkang saged njoemerepi namoeng tijang ingkang sampoen lebda 
dateng kawontenan ndonja (inggih poenika tijang sepoeh), poen moeda 
ngoembar hawa nepsoe, gèk toemoedjoe dateng kanistan (kasangsaran). Tijang 
sepoeh (loerah) boten wentala soemerep andahanipoen kados mekaten, lan 
inggih gadah wadjib. Sareng moeda waoe dipoenémoetaken senadjan sampoen 
dipoenaraharah, éwadéné manah inggih moentab, bawaning moeda dèrèng 
koewawi ngampet hawa nepsoe, ngéné loepoet, ngono ora bener, manah boten 
kraos, pados pondokan sanès, ngempali sami moeda; mangka moeda waoe 
(ingkang dipoenkempali) gesangipoen..... tjilaka tenan, sida katoet ketjemploeng 
ndjoerang tenan kowé! JAIKOE DJALOEKAMOE GOESII Kanggé huisbaasipoen 
(tijang ingkang dipoenpondoki) wah poenika roemaos dipoenoekoem saèstoe. 
Djalaran poenapa - poenapa boten saged merdika, neda, wedangan, tilem 
poenapa kedah ngemong dateng tijang ingkang mondok. Kang 


gé koela pijambak sedèrèk, boten ketjonggah saoepami dipoentoempangi tijang. 
Kados-poendi ta tijang koela mesti dipoenoekoem, mangka gèk ngrikoe (ingkang 
mondok) boten ngertos ing wadjibipoen. Badan koela pijambak prekawis neda 
boten koela temtokaken, jèn weteng loewé inggih neda; mantoek saking 
njamboet damel dèrèng temtoe teroes neda, terkadang ndadak maos oetawi 
tileman roemijin; jèn wonten ingkang noempang koela kepeksaboten saged 
nindakaken, kedah ngemong si penoempang. Wantji sonten boten mesti weteng 
loewé, dados inggih dèrèng temtoe neda; nanging sarèhning dipoentoempangi, 
inggih kedah ngemong si penoempang malih. Bab ngombé wedang mekaten 
oegi, kedah ngwontenaken wedang ing wekdal ingkang mesti. Jèn boten 
dipoenwastani boten ngétok - étokaken sampoen dipoenbajar tedanipoen. 
Sarèhné dipoentoempangi kantja (tijang) koela kebeksa boten saged nindakaken 
poenapa ingkang ndadosaken antjasing manah koela (ngemoeti kedah ngemong 
kantja waoe), ingkang pantjèn saking pemanggih koela oetami. Poen 
penoempang temtoe inggih rikoeh, arep meloe-mèloe ora bisa, djalaran boten 
gadah dasar kados makaten), ora meloe djeneng..... Pendjenengan sadaja saged 
nggagapi pijambak prekawis poenapa poenika! Dados koela tjekak tijang 
dipoentoempangi poenika ratjak boten saged merdika, semanten oegi ingkang 
noempang. Nanging inggih saged kelampahan sami merdikanipoen samangsa 
sampoen tjotjog manahipoen lan gadah watak barès - barèsan, tegesipoen: „lki 
lo oeripkoe kaja ngéné, kowé apa bisa nglakoni, jèn kokon ngloewihi ora bisa, 
djalaran ija kaja ngono ikoe sing dadi panoedjoening atikoe." èn manah saged 
gatoek: „Ja koewi, sing takkarepaké, ora perloe ngenak-enakaké sing ora ana; 
jèn ndadak nganggo sèng-seng soengsèng ki kok malah moemetaké goendoel, 
toer begrootingé...... I" Sampoen saénipoen nindakaken barès-barèsan kémawon, 
senadjan dateng sinten kémawon; langkoeng-langkoeng dateng kadang 
Katholiek pijambak! Déné jèn pandjenengan badé ngontjati sadaja waoe, 
sampoen ngantos ngerèh lan dipoenerèh.... pendjenengan kedah meksa salira 
pijambak, kersaa mandireng pribadi dedalem pijambak); kanggé para kakoeng 
gampil; toemrap para poetri katah pakèwedipoen. Bokmanawi wonten ingkang 
ngendika: „Doeroeng bisa! Ora doewé piranti; Sing ngliwetaké sapa?" Tjobi koela 


atoeri méngo, poenika lo, prijantoen poenika! Teka poenika saged; kénging 
poenapa pendjenengan boten saged. Kita kedah gadah tekad. Jèn kaé bisa, apa 
sebabé AKOE teka ora??? Déné prekawis oeba-rampéning gegrija inggih 
dipoentjitjil saking sakedik, sakoewagangipoen. Sampoen sin, sinten ingkang 
badé ngisinisin? Jèn ngemoeti poenika saweg nama sinaoe mesti malah welas, 
mitoeloengi, ngrigenaken amrih praoginipoen. SINAOE LO SEDEREK, SINAOEIII 
Béndjing poenapa pandjenengan anggènipoen sinaoe?? Menawi sampoen 
kagoengan garwa? Tjilaka wong kaja ngono koewi?? Boten kirang-kirang margi 
kedangon (tansah mondok) sareng kagoengan garwa bawa pijambak 
LINGAKLINGOEK kados entoeng. Poenapa anèh???? Boten! Nèk kidoeng lo 
mengko!? Saroe sedèrèk! Wis kagoengan garwa teka doeroeng prigel anggoné 
omah-omah! Hi-hi-hiliiik!! Ingkang dipoendjagi sanget sampoen ngantos 
samangsa keblowok ladjeng njènèng tijang sanès. Kados oepami sampoen 
kagoengan garwa gempoer bètèngipoen oetawi borot kendilipoen, anggènipoen 
mboenteti angèl. Béda jèn taksih idjèn. Senadjana boten neda oepaminipoen, 
inggih namoeng dipoenraosaken pijambak. Ngeloe moeles badanipoen pijambak 
ingkang njanggi. 


REGINIPOEN LENGGANAN SWARA TAMA 
1 taoen Yo 3 woelan 

f6, — f 3,— f 1,50 

njoewoen kal roemijin. 


Adrèsipoen Redactie lan Administratie IGNATIUS-COLLEGE DJOKJAKARTA. ha srip 
79 ipoen 


Daale damaian, bahasa 


Déné bab réntjang saénipo ras mendet pamilinipoen pijambak ngin mitoeloengi; 
toer mesti senengipoen, roemaos dipoenrengkoeh, watakipoen jèn taksih 
sedèrèk poenika ratjak gadah pambekan doemoewé, béda lan tijang sanès. Déné 
bab begrooting, bokmanawi boten mindak oetawi mindaka inggih namoeng 
sakedik tinimbang mondok. Nanging batinipoen matoempa-toempa; merdika, 
ajem djendjem, ngertos tjanipoen gesang, mitoeloengi tijang 4 (réntjangipoen) 
enz. Mila saking atoer pamrajogi koela tinimbang in de kost, angoer tekad- 
tékadan grij pijambak, begdjan - begdjan. Sisapa NEKAD bakal MENANG Lah 
poenika lo para sadèrèk, lankoeng-langkoeng moeda (prija) Katoelik moegi 
kagatosna. Sampoen ngantos ketoengkoel dados dame ipoen lijan. Soemangga 
koela peboedji sageda mekaten sedaja Sampoen ta mesti senengipoen. Koela 
sampoen nglampahi koklih Wasana jèn wonten lepat koela moegi paringa 
pangaksama. Sedèrèk pendjenengan 4 TJIPTAMAJA. 


E CONOMIE. ING SAPOETJAKING PANGGOENG ECONOMIE. (Sambetipoen 
wawasan bab panggaotan lan pandamelan). Ing Sw. Tm. no. 43 koela anggelan 
bab ébah - ébahaning donja panggesangan ing sapoenika ingkang margi 
kekirangan pandamelan Ing beboeka koela sampoen pretéla bilih kaoem 
nasijonalis sampoen boten kesoepèn bab poenika, na moeng kita bebadan 
Katoelik Nasijonal kedah ndjagi soepados sampoen ngantos kantoen. Kadjawi 
fonds nasijonal, import jan exportzaak nasijonal kados ingkang koela atoeraken, 
panggaotan sanès boten kirang ingkang medal ing tengah - tengah kita ing 
djaman modern poenika. Koela sapoenika ngadep „Pandawa," satoenggiling 
serat padintenan ing Djawi Kilèn, ingkang semoenipoen badé ngojak Bintang 
Timoer. Ing rikoe koela sampoen soemerep jèn ada panggaotan ing tengah- 
tengah kita kaoem Indonesia sampoen noetoeti ada bab ngojak kesagedan. 
Kadosdéné madegipoen Nera, ada Cursus Zelfstudie ingkang dipoenpimpin Dr. 
Samsi, Firma Setia, ingkang sampoen gadah toko 19, vertaalbureau Goetama ing 
Weltevreden Iss. ingkang sadaja nélakaken bilih kaoem Indonesia boten tilem ing 
babagan poenika. Mila sampoen saleresipoen jèn ing madyaning bebadan 
katoelik Indonesia kedah pinanggih sedajaning winih toemrap sadaja actie: 
verzekering, dagang, bank, vertaalbureau, nieuwsagentschap Iss. soepados jèn 
actie Indonesia oemoem mateng lan pepak, kita inggih sampoen sijaga. Mila, 
koela satengah goemoen, soemerep jèn ing Solo lan Dk. sampoen wonten C. C. 
(winih kanggé nieuwsagentschap Katoelik), wonten sogokan bab ada lan 
tradjang katoelik-juornalisme (karembag ing sadjawining Sw. Tm.), C. C. kekalih 
waoe mendel kémawon Wonten sebab ingkang wigatos? rikoeh? poenapa malah 
njingkoer dateng sogokan waoe? Koela boten terang. Namoeng koela pitados, 
bilih sadaja bandjangka oetawi ada poenika prajogi katindakaken mawi 
prenatan, mawi nalar ingkang katata, lan mawi wekdal ingkang katemtokaken. 
Sambet bab njamboet damel ingkang mawi prenatan lan nalar katata poenika 
koela kemoetan oréanipoen sedèrèk !?! ing Swara Tama no. 15, katja 1 kolom III 
anggènipoen njetak - njetakaken bab ginanipoen fonds, lan melèhaken kala Mr. 
Sartana propaganda bab damel 


#) Uncle Sam, oetawi: U. S. A.; And. 
KING PAKEMPALAN. 


tan K. W. Blitar 12-10-'30. amboeka. Pangarsa boten saged rawoeh, dipoenwakili 
panitra. Rama Parampara oegi boten saged awoeh. Warga ingkang rawoeh 9, 
tamoe tiga. Maos notulen. Mej. G. Moertinen niterang dateng bestuur, bab 
oesoelipoen Heer Sindoeperwata, soepados ngwontenaken parepatan ingkang 
ngrembag bab roewettentenging para warganipoen; Panitra paring wangsoelan, 
bilih dèrèng katindakaken, awit taksih ribet. Heer Sindoeperwata nerangaken saé 
lan perloening pakempalan kasebat, malah dipoenrembag ngantos dedreg. 
Poetoesanipoen: Itjaling roewet-renteng waoe sarana wengkoe-winengkoe. Maos 
statuten Pangroekti Laja Statuten kawaos lan kaabsahaken. H.R. karembag 
valiian mlampah. Bestuur oesoel pah kapendet 5 % kanggé kas arta daoedjoeki. 
P. L., d ran. Badé toembas pasitèn Koekanggé koeboeran. Anggènipoen 
ngoepados arta sarana njoewoen dana sakadaripoen 


dateng para warga lan tijang Katolik sadaja ing Blitar, sarana kaoebengan lijst. 
Pambikaking Grédja Lempong Medari). Neda oeroenan, dipoenroedjoeki oeroen f 
5 (gangsal roepijah) saking kas K. W. Pitakénan. Padoeka Rama Sebastiaense 
moendoet, soepados dipoenwonten Zangkoor Djawi kanggé jèn njaosaken 
koerban Mis Soetji djam 6 éndjing, poetoesanipoen goemantoeng dateng 
bestuur. Verslaggeefster. Paloepi Darma Blitar. Redaksi tampi pawartos 
makaten: Sampoen tigang woelan sepriki ing Blitan wonten pakempalan P. D. 
tjabang éngga. ngkang dados warga pangrèh 3. F. Pardja pangarsa, J. Moedjari 
panitra, R. Soejitna hartaka. Déné warga limrah lan aspiranten ipoen loemajan. 
Moegi-moegi tjabang P. D. ing Blitar sageda widada tansah mindak mindaka 
warganipoen, kataha wohing sembahjanganipoen. 


banda - nasijonal, djer fonds poenika boten sanès boten lija nama teges anda 
oetawi tandon doewit. Keleresan koela tangi tilem waoe mak tjeg njepeng 
boekoe kintoenan saking Oom Sam*) ingkang nerangaken akalipoen 
nglempakaken arta. Boekoe waoe tjarijos makaten: „Oepami prijantoen, 
pandjenengan badé jasa grija, sampoen jasa pandemen rampoeng, ladjeng 
kantoen ngedegi tembok lan sapitoeroetipoen. Kantoen - kantoen ing wantj 
éndjing woengoe saré pandemèn waoe modot, toekoel tembok, kori, tjendela lan 
pajonipoen ngantoe rampoeng....! poenapa pandjenengan boten soeka mawarta 
soeta? lan jèn kersa, pandjenengan saged damel pandemèn ingkang élok kados 
atoer koela poenika waoe. Boten sarana moendoet lotré oetawi moendoet radja 
pèni, nanging sarana njèlèngi mawi atoeran ingkang mesti. Oepami 
pendjenengan kagoengan kapitaal f 10.000 ladjeng dipoentjèlèngi mawi anakan 
6⁄2% nak-kemanak, 20 taoen malih arta waoe sampoen dados f 35,236.01!! Ta, 
poenapa boten nama pandemen toekoel pijambak? Oepami, nan-dalem blandja f 
350,— saben woelan kersa ngoerbanaken f 83,33. Bakda 20 taoen, mèh 
pensioen, pandjenengan badé katengga ing banda agengipoen f 42.254,751 
kawandasa kalih èwoel!" Boekoe waoe gadahanipoen M. Forman Company ing 
Chicago,**) ingkang sagah njimpen arta saking poendi kémawon lan mawi 
anakan apes 6% setaoen. Manoet serat - serat saking Company waoe, mawi foto 
warni-warni, katjeta anggènipoen soeka sareman arta pinten - pinten waoe 
margi sarana jasa grija ageng - ageng pintenpinten, 26 loteng oetawi langkoeng, 
ladjeng sami kaséwakaken. Manoet babadipoen, ingkang ada - ada Company 
waoe asli saking Schotland dateng ing U. S. A. dados wewa kiling spaarbank ing 
Schotland. Nanging dangoe - dangoe bawa pijam bak, ngantos sapoenika 
oemoem kasoemerepan ing sa-Amerika. Déne lenggananipoen ingkang katah 
pijambak saking U. S. A., Schotland lan nagari Walandi Kados bab poenika tjekap 
samanten roemijin, sanès dinten kaladjeng aken ngiras pantes naliti Roeslan 
kados-poendi economienipoen. Saking sakedik selot - selotipoen para maos 
priksa ringkesan wawasan economie ing sadonja dalah theorietheorienipoen 
pisan. Kantja lami ANDAJA 


KAS DOESOEN. 


Limrahipoen ingkang dipoenwastani kas doesoen poenika, jatra gadahanipoen 
doesoen. Meh sadaja doesoen ing tanah Djawi sami gadah kas; déné ingkang 
njimpenaken arta kas waoe nagari Waoe koela sampoen matoer bilih kas 


doesoen makaten jatra gadahanipoen doesoen; mila kengingipoen kaanggé, 
inggih namoeng èn kanggé kaperloeaning doesoen; kadosta kanggé njaèkaken 
margimargi doesoen, kreteg, kanggé toembas médja - koersi, lemantoen, 
kasoekakaken wonten ing kloerahan, kanggé kapreloeaning serat-sinerat, 
kanggé damel balé doesoen Isp., ingkang mila dados kabetahaning doesoen. 
Déné katah kediking jatra kas doesoen satoenggal-lan satoenggalipoen boten 
sami, wonten ingkang f 1000, f 2000, malah wonten doesoen ingkang anggadahi 
kas langkoeng saking f 5000 (gangsal èwoe roepijah) atra samanten waoe boten 
nami sakedik, katimbang katoembasaken médja koersi, kadamel tjantas-tjan 
tasan ijasa balé doesoen lan sapa 


Uncle Sam, oetawi: U. S. A.; And. **) The Science of Fortune Building, oe tawi 
kawroeh nglempakaken Banda; Copyright 1927, George M. Forman & Company: 
And 


noenggilanipoen kados ingkang sampoen kaseboet ing nginggil, poenika kados 
langkoeng prajogi kanggé njaèkaken ekonominipoen tijang doesoenipoen 
pijambak-pijambak (kalampahaken satjaraning bang doesoen Para maos 
temtoenipoen sampoen damang bilih panggesanganipoen para tijang doesoen 
poenika srana tetanèn, lan oegi priksa bilih gesangipoen kantja tani sapérangan 
ageng sami katjingkrangan, déne sebabipoen inggih warni - warni, kadosta: 
saking sakedikipoen gadahanipoen siti, saking kiranging pangatos-atos ingkang 
ladjeng ndjalari katjetjep ing lintah darat sapa noenggilanipoen. Tijang tani 
poenika ingkang dados njawaning panggesanganipoen inggih siti (sabin oetawi 
tegilipoen), Dados samangsa sitinipoen oetaw pamedaling sitinipoen katjepeng 
ijang sanès, gesangipoen inggih ladjeng nama gesang - gesangan, tegesipoen: 
gesang kanti katjingkrangan, taksih anggènipoen kangèlan sampoen boten 
kedoeman, djalaran siti taksih gadahanipoen pijambak pamedal sampoen boten 
nggadahi nak Kawoeningana para maos, kawontenanipoen tijang tani ingkang 
samdoemawah ing katjingkrangan poenika sapérangan ageng sami 
nggantosaken sabinipoen dateng tijang soegih ing kanan keringipoen, déne 
pradjandjianipoen roepi - roepi, oepami: A gadah sabin 12 baoe 
dipoensamboetaken jatra dateng B f 100, — A sagah njoekani sepalih 
pamedaling sabinipoen saben panèn. Sanadjan sampoen 50 taoen pisan manawi 
jatranipoen B. f 100 — dèrèng wangsoel inggih taksih lestantoen saben A panèn, 
Batampi bagéan sepalihing pamedal. Ingkang makaten waoe limrahipoen boten 
saged neboes. Anggènipoen A ngantos gadah samboetan margi kekirangan, jèn 
pokoking pamedal kantoen sepalih, mangka taksih kedjibah ngragadi 
anggènipoen ngarap siti; kekiranganipoen tamtoe saja ageng, mila saja mokal 
sagedipoen neboes; adakanipoen malah mewahi samboetanipoen, ngantos 
kelampahan namoeng tampi 2-ning pamedal, malah saged kelampahan kamplo 
(boten nampi pamedalipoen babar pisan); mangka samangsa dados lebaran 
inggih kepeksa toemandang ing damel nggarap sabin, sareng sampoen panèn 
kantoen ngemoet dridji Wonten malih ingkang makaten A njamboet dateng B 
sagah njoekani 1⁄2 pamedaling sabinipoen saben panèn. Margi kekirangan A 
njamboet malih dateng C oegi sagah njoekani sepalihing pamedalipoen sabin 
saben panen. Dados poen A saben pantoenipoen sepoeh namoeng 
kepandoeman doendoem, 12 dateng B, 2-hipoen malih dateng C. Wonten malih 


pradjandjian makaten: sada ngoenipoen A njamboet dateng B pamedaling 
sabinipoen A lestantoen B ingkang anggadahi sepalih oet. sadaja, nanging jèn 
boten saged neboes salebetipoen samanten taoen sabin tetep gadahanipoen B. 
Makaten sapitoeroetipoen kekatahen sanget oepami koela atoerna sadaja bab 
kawontenanipoen pradjandjian samboet kapi samboet ingkang koela soemerepi 
wonten ing padoesoenan Malah kerep kémawon koela mranggoeli tijang 
toembas sabin oetaw pakawisan sarana kabetahan ing sadinten-dintenipoen 
oepami; srana oewos saking sabatok, 2 tjangkin 12 beroek, saparès mantji, enz. 
Sareng sampoen djangkep sataoen oetawi kalih tengah taoen dipoenbétang 
sampoen nglempak f.., wasana ladjeng dateng ngasistenan (kantor A.W.) oetawi 
kawedanan kanti loerah lan tjarik doesoen preloe heksèni jèn sabin of pakawisan 
ipoen pak tinoeloeng sampoen dados darbèkipoen Mas Penoeoeng waoe. Hara 
poenapa boten memelas makaten poenika? poenapa Mas penoeloeng kaseboet 


nginggil 


sabang. poensing h. (boe di goelaken nanging. Sapoenika mangsoeli atra kas 
doesoen, poenapa boten saja prajogi lan oetami, manawi kanggé nggitiki lintah 
darat mbaka sekedik (mitoeloengi tijang mlarat). Dénd tjaranipoen makaten: E 
poenika namoeng oepami lo! Ing sarèhné pawitaning panggesangan (sitinipoen) 
kantja tani ingkang mlarat2 poenika ratjak samdoemawah ing tanganipoen tijang 
ingkang sami katjekapan. Ingkang taksih katjepeng ing kantja mlara namoeng 
kantoen doran, patjeg tambah boentoet garoe lan garan arit alias 
kangèlanipoen, djalaran pamedal sampoen dados darbèkipoen tangga tjekap 
ingkang sampoen mitoeloengi roemijin. Lha ingkang makaten poenika jatra kas 
doesoen kanggé neboesaken sabinipoen kantja tani ingkang pamedalipoen 
kateda oerèt (lintah darat); dipoenwi witi saking gantosan alit pijambak; 
preloenipoen: Sepisan: jatra saged njekapi awit oegi wonten gantosan siti 
ingkang namoeng f 10, f 20, f 30. enz. — Kaping kalihipoen: ingkang gantosan 
sekedik poenika limrahpoen, inggih gadahanipoen tijang mlarat, dados ingkang 
preloe dipoenpitoeloengi roemijin. Déné manawi wonten gantosan ingkang sami 
inggih dipoensareng anggènipoen neboesaken, samanten waoe manawi jatra 
njekapi, déné manawi boten njekapi inggih dipoenoendi oetawi dipoenpilih 
poendi ingkang mila langkoeng perloe dipoenroemijinaken. Makaten 
saladjengipoen, dangoe - dangoe mbokmanawi saged neboesaken sabin ipoen 
tijang-tijang ing doesoenipoen dijambak, lan mbokmanawi saged kelampahan 
dados lan leboering woeker itjaling oerèt-oerèt waoe. 


JEJASAN énggal poenika sagedipoen madjeng goemantoeng dateng 
pandjenengan sadaja. 


p/a 2e. Convict 


MOENTILAN N. I. S. 


Eé lha prakawis wangsoeling arta kas kasoepèn, kodjoer ané, mangke jatra kas 
doesoen telas, ladjeng dados mlarat, boten saged mitoeloengi malih Sapoenika 
tjaraning mangsoelaken makaten: Oepami kas doesoen neboesaken sabinipoen 
A f 100, sabin waoe taoen pamedalipoen f 60,— oetawi f 30,— (samangsa). A 
saben mangsa kedah mbajar dateng kas doesoen f 10 saben panen oetawi f 20 
saben taoen. Sasampoenipoen 6 oet. 7 taoen sah, dados kas doesoen gadah 
bebatèn sakedik; Mas A ingkang saoepami sabinipoen lestantoen wonten 
nggantosan namoeng badé tampi 12 ing pamedal, toer sanadjan 100 taoen pisan 
jèn dèèng saged neboes, sabin boten mantoek. Jèn dipoenpitoeloengi kas 
doesoen kados ing nginggil, sasampoenipoen 7 taoen saking dipoenpitoeloengi 
kas doesoen, sabir dados darbèkipoen A pijambak toetampining pamedal 
ingkang soewaoe namoeng 16 sapoenika dados 2 Sasampoenipoen 7 taoen 
tampi 100%-ning pamedal Kedjawi poenika jatra kas doesoen oegi 
katoembasaken piring jangkir enz. (kabetahanipoen tijang gadah damel). 
Samangsa ing doesoenipoen wonten tijang kasripahan betah nganggé pirantos 
waoe kanti gratis (tanpa prabéja), namoeng jèn wonten ingkang risak kedah 
nglintoni (dangoe-dangoenipoen salebet ipoen saminggoe) déné manawi 
ingkang betah nganggé waoe tijang gadah damel mantoe, tetakan enz. (tijang 
seneng-seneng) kedah njéwa hing paséwan limrah. Jèn wonten ingkang risak 
pranatan idem nginggil. Jèn kaséwa tijang sanès doesoen sewan limrah (tanpa 
medak), jèn tijang kasripahan, mangka tijang sanès doesoen, badé ngangge 
pirantos kedah njéwa Y2 séwan limrah. Sokoer jèn saged ngiras nandjak aken 
verbruik - coöperatie; poenika saja oetami. Déné toemindakipoen sadaja waoe 


kedah dipoenawat-awati A.W. oetawi Wedana, tjekakipoen kedah dipoenawat - 
awati nagari roemijin. Poenapa para A. W. oetawi We dana sami boten karsa 
bijantoe oetawi ngawat-awati toemindakipoen: Temtoe kresa, djer para 
prijantoen kaseboet c. s. poenika oegi dados panoentoening bangsa ingkang 
moerih karahardjaning negari, ketjekapaning kaoem krama, kadjen keringaning 
bangsa lan koentjaraning tanah woetah rah kita. Dados boten namoeng 
pangajomaning panarik paos kémawon Eé samanten poenika manawi 
pamanggih koela ing nginggil mila maédahi ageng dateng para kawoela ingkang 
katah-katah. Déné manaw doesoen sakinten sampoen toemindak pijambak 
inggih dipoentjoel aken. (Bok tjobi sampéjan voorstel poenika wonten 
ngadjenganipoen para prijantoen ing panggènan sampéjan. Red.) Tijang doesoen 
H. TJITRA 


E CONOMIE. KATOER PARA PRIJANTOEN JOGJAKARTA: KITA LAN SANES- 
SANESIPOEN. Para sad. koela R. K. ing Jogjakarta sampoen dangoe koela 
kepéngin matoer wonten ngarsa pandjenengan sedaja, nanging margi alangan 
warni-warni lan adjrih bokmanawi badé ingèseman, djalaran ing atasipoen 
namoeng sakoela sepinten ta kasagedan koela? Teka tjoeman taka atoer 
pamrajogi lan soemagah sagah nandangi atoer waoe, sanadjan saleresipoen 
tjoto. (Jah ja tjoto-tjoto angger toemindak, timbang djempol ning meneng) 
Manoet ébahing djaman, sapoenika poenika djaman madjeng ing sedajanipoen, 
boten sah koela oedan sampoen priksa sedaja. Sad. R. K oegi boten kantoen. 
Kempal-kempalan amrok, sekolah - sekolahan mblabar kados djamoer dipa, 
namoeng setoenggal ingkang radi sesakiten, oeger radi mrintis ladjeng kaparag 


ama, sampoen wiwit taoen 1923 saéngga sapriki sesakiting cooperatie ing Jogja 
tansah woek tanpa dados, manawi boten woek inggih ambjar, dados meksa 
dèrèng naté saged dados koetoek, ageng ipoen dados sawoeng of babon, Naté 
dados koetoek ning ladjeng sinamber woeloeng. Lah tamtoe dados gègèr- 
gègèran; sigeg Koela naté maos ing Swara Oemoem bilih ing Soerabaja coopera 
tie poenika wah sampoen lé nritik kados mlindjo saben k/p saben gang saben 
doesoen wonten toko cooperatie. Semarang oegi idem, lo kita ageng-ageng kok 
malah saged toemindak. Jogja kados-poendi? Mlempem poenapa boten saged 
toemindak? E, kok lé aeng temen ja. A Boegel kok nganti mindoe, kana kang bisa 
kok kéné gak bisa, kipijé ta? Para prijantoen pamanggih koela oeger 
dipoensantosani inggih saged. Nanging kedah dipoenkantèni kasetyan, liripoen 
sing nindake ja setya, lengganan oegi setya, tegesipoen mestèkaken toembas 
dateng cooperatienipoen ing sadaja samoekawis kedah kresa, sanadjan ragi awis 
sekedik. Tjobi koela tjaosi dongèng bab cooperatie Mataram ngedali wonten ing 
sekatenan nembé poenika bikak rèstoran; bekakas sedaja njamboet lid ingkang 
gadah lan njéwa, koki garwa lid ingkang sami saged, djongos lid panganggé 
kedah Tjara Indonesia (pantalon koeploekan) dipoenawisi keras boten kénging 
main matal regining daharan ngoengak restaurant sanès. Daharan kedjawi 
ratengan sedaja Djoeal commisie dados boten kilak mawi arta roemijin, inoeman 
oegi mekaten bab bebatèn koela boten mireng, namoeng bakda sekaten 
cooperatie waoe saged nambaha damel wasscherij toko lan kleerma kerij toewin 
combinatiean barbier enz. poenika inggih dipoenkantèn kasetyan, kabaripoen 
poenika mawi aandeel à f 10.— sedaja ingkang toembas aandeel sami dados 
propa ganda dateng sinten kémawon manawi mriksani sekaten sampoen 
kesoepèn Restaurant Mataram. Lo sad. tjonto, langkah kita sageda ndjadjari 
cooperatie waoe, sampoen kok trimah kèndel kémawen. Soemangga 
dipoentandangi saèstoe. Pangadjak koela dateng para priantoen Jogja kita, 
poenapa samkersa sami moendoet betah dateng golonganipoen pijambak? 
Poenika menawi anggèn koela damel toko saged madeg, toko waoe kedah 
dipoensantosani saèstoe gagasan koela kedah damel aandeel à f 10.en à f 5.— 
menawi boten wonten ingkang kersa dados koerban, ing babagan poenika A. 
Boegel sagah pados. Ing Canisius Drukkerij katah ingkang sami lebda ing bah 
poenika, prajoginipoen sad. djempolan Can. Drukkerij koela atoeri 


rembagan kalijan koela soepados rantjag énggal toemindak boten kok namoeng 
kabar-kèbèr kémawon. K. W. Jogja kados-poendi accoord boten andaran koela, 
koela tawèkaken soepados kaajoman of kadakoe pisan. R. W. poenapa kersa 
mbijantoe kapitaal? Ing wasana njoewoen aksama Tem. KIs. Den 18-10-'30. A. 
Boegel. 


ONDERWIJS. TAMAN SISWA JASA PAMOELANGAN Kirang langkoeng sawoelan 
sapriki, ing Grabag bawah Magelang dipoenwonteni pamoelangan H. I. S. déning 
pakempalan Taman Siswa. Nalika koela mireng jèn pamoelangan sampoen wiwit 
bikak, moeridipoen sampoen wonten + 35. Kabar bajaranipoen ratjak saringgit. 
Priantoen B. B. katingal ageng pembantoenipoen bab wragad. Para loerah sami 
oeroen wragad f 5 (jèn boten f10) poenika kénging katjitji ing saben woelan. 
Saking pangandikanipoen Hr. Schoolopziener Magelang dateng koela, sekolahan 
waoe dipoennamani *) „Wilde School. Pramila radi dipoentliti panit priksanipoen 


S. O. kasbat dateng pamoelangan kasbat nginggil Grabag pantji betah 
pamoelangan Walandi. Tandanipoen katah larélaré bawah Grabag oet. kita 
Grabag ingkang dipoensekolahaken dateng Magelang Ingkang kagoengan ada 
ngwon tenaken pamoelangan H. I. S. waoe Ingkang Wedana Grabag (ingkang 
soewaoe. Malah kados-kados Missie inggih kagoengan nijat nedya ngwontenaken 
H. I. S. of Schakelschoo wonten ngrikoe. **) Kala semanter saking pangangkah 
wragadipoen pamoelangan waoe badé dipoensangga tijang (para loerah doesoen 
lan prijantoen-prijantoen ing Kawedanan Grabag. Dados pamoelangan ladjeng 
gadahanipoen para prijan toen sa-Grabag. Nanging poetoes anipoen ladjeng 
kapasrahaken dateng pakempalan T. Sw. éngga kelampahan madeg poenika. Ing 
samangké taksih njéwa papan (grija) dèrèng wonten ing grija pamoelangan 
Pamoedji koela moegi pamoelangan poenika damela mantoen dateng 
ngoronging laré-laré Grabag dateng pamoelangan Walandi. 


Margi wontenipoen pamoelangan poenika, koela ladjeng kèngetan dateng 
omongipoen satoenggiling tijang dateng koela, mekaten: 1e. Taman Siswa 
poenika satoenggiling pakempalan gadahan ipoen golongan Theosopie. (sasoe 
merep koela, poenika boten njata. Red.) 2e. T. Sw. satoenggiling pakem palan 
ingkang toedjoenipoen namoeng badé minteraken bangsa, angkoeng-langkoeng 
bangsa Indonesia. (leres! Red.) 3e. Anggènipoen ngedegaken pamoelangan- 
pamoelangan boten poeroen nampi subsidienipoen K. Goepermèn. (njatal Red.) 
4e. Pamoelangipoen, prenatan nampi moerid, liboeran lan eische ipoen 
piwoelang boten poeroen manoet atoeranipoen Goepermen (Mila poenika 
bokmanawi anggèn, ipoen S.O. mastani „Wilde school Red.) 5e. Ratjak piwoelang 
ing pamoeangan Tam. Sis. langkoeng inggi tinimbang pamoelangan Goepermen 
ananging diploma saking pam. Tm. Sisw. boten dipoenaken sami kalijan 
diplomanipoen moerid ing pamoelangan kagoenganipoen K. Goep. (poenika 
kénging pandjenengan njatakaken pijambak. Red. Kasbat 5 bab nginggil poenika. 
Rèhning koela dèrèng ngretos kant terang njata lan botenipoen; mangka koela 
kepengin ngretos djalaran asring wonten kanggénipoen. Mila manawi wonten 
ingkang karsa nerangaken dateng koela, salah satoenggiling para maos oetawi 
Rama Redactie, o saiba seneng koela lan sadèrèng sasampoenipoen koela 
matoer sembah noewoen Sokoer bagé manawi anggènipoen nerangaken kanti 
satjeta-tjetanipoen toer wonten ing taman Sw. Tm. ngriki. mBokbilih migoenani 
oegi dateng ingkang dèrèng ngretos sanèsipoen koela. Poen Moedatanja. 


*), Poenika saleresipoen „pamoelangan ingkang leerplanipoen boten 
dipoenanggep absah déning Goepermèn. Pandoegi koela, sekolahan Taman 
Siswa ingkang saé boten kénging dipoenwastani makaten, djer leerplanipoen 
pantji kadamel beda i.p. nationaal. Red. .Boten sijos, margi Grabag taksih kaliten 
kanggé H. I. S. Toemrap Schakel oegi poten toemindak, djalaran ing ngrikoe 
boten wonten onderbouw. Red 


